Ən nəşəli, ən işvəli, ən şivəli, ən şən
Ən nəşəli, ən işvəli, ən şivəli, ən şən 
Sənsən bu gün ey sevdiciyim, ey gözəlim, sən!

Hüsnündə olan cazibəni hər kimə sorsan,
Söylər: Onu üqbaya qədər kəşf edəməzsən. 

Rahatsa, təhəmmülsə, təsəbbürsə, sükunsa,
Qəsb etdi o cadu nagəhan hamsmı məndən.

Bir kimsəni haqq eyləməsin eşqə giriftar 
Eşqin nə bəla olduğunu, mən bilirəm, mən.

Eşqin bütün aləminə qatlanmaq üçün mən 
Şərt eyləmişəm sanki bu dünyaya gələrkən.
Şeirlər